
Он екі айдың сұлтаны

Ертең мұсылман жұртшылығы үшін қасиетті саналатын - Рамазан айы басталады. Мұсылман қауымы мамыр айының 27-ші жұлдызынан бастап ауыз бекітіп, ораза ұстайды. Егемендікпен бірге арнасы кеңейіп, дамып келе жатқан діни қүндылықтарымыз, Рамазан айының қасиеті, оразаның пайдасы жайлы бірқатар азаматтардың пікірін білген едік.
Азамат Сәрсенов, Петропавл қалалық "Нур" мештінің бас имамы:
- Біздің ұлттық салт-дәстүрлерімізбең әдет-ғұрыптарымызбен, ата дінімізбен біте қайнасқан ислам діні міндеттеген әрбір парыз рухани құндылықтарға, адамгершілікке негізделген. Елбасымыз Нұрсұлтан Назарбаев өзінің "Болашаққа бағдар: рухани жаңғыру" атты мақаласында халқымызды ұлттық құндылықтарды құрметтеуге, туған жерді көркейтуге, жаңашыл ойлап, қоғам үшін игі іс жасауға, өнбойымыздағы рухани құндылықты жаңғыртуға үндеді. Рамазан -рухани жаңғыруымызға септіпн тигізіп, иманымызды күшейтуге мүмкіндік туғызатын қадірі мен қасиеті мол ай. Сондықтан да оны он екі айдың сұлтаны деп ерекше қадірлейміз. Халқымызда "жақсылық - жанып тұрған шамдай" деген сөз бар. Осынау қасиеті мол Рамазан айында көп жақсылық жасау-дың, кішіпейіл болудың, үлкенге құрмет көрсетудің, кішіге ізетті болудың маңызы зор. Жаратушы иеміздің шексіз мейірімі төгіліп, жұмақтың есігі айқара ашылатын айда ауыз бекіту — сауапты іс. Алла Тағала: «Ораза-тек Мен үшін. Оның сыйын (сауабын). Өзім ғана беремін...»,-деп оразаның қадыры мен қасиетін,мәні мен маңызын баяндаған. Ораза тұту-таңертеңнен кешке дейін аш жүру ғана емес,ол бірінші кезекте адамның Алла Тағалаға құлшылығы мен өзін-өзі тәрбиелеудегі ниетінен басталады. Ауыз бекіткен жанның нәпсіден тыйылуы, игілікті істер атқаруы, бескүндік фәни өмірді мәнді өткізуі маңызды. "Оразалымен оттас бол, имандымен жолдас бол" деген халық даналығы да бекер айтылмаса керек. Бұл айда Петропавл қалалық "Нұр" мешітінде адамды жақсылыққа шақыратын рухани кештерді, қайырымдылық шараларын өткізу жоспарланып отыр. Маңызы зор жиындарға қаламыздың барлық тұрғындарын қатыстырып, жастар санасына оразаның ғана емес, адамды жақсылыққа үндейтін ислам дінінің, дәстүріміздің қағидаларын берік сіңіру көзделуде. Ауызашарлар, жетім-жесірлерге, әлеуметтік жағынан аз қамтылған отбасыларға қол үшын созуға бағытталған шаралар ұйымдастырылмақ.
Аягөз Есқожина, облыстық аурухананың гастроэнтеролог-дәрігері:
— Үш мезгіл тамақ ішіп дағдыланған адам Рамазан айында ораза ұстаған алғашқы күндері қиындықтарға тап болып жататыны жасырын емес. Кейде қан қысымдары көтеріліп немесе төмендеп, дәрігерлердің көмегіне жүгінетіндері де кездеседі. Біз оларға сәресі және ауызашар уақытында  адамның ағзасына қажетті дәрумендерге бай, тез сіңетін әрі құнарлылығы жоғары тағамдарды пайдалануға кеңес береміз. Жүйесіз тамақ ішкен адамдарда әлсіздік, депрессия, асқазанның ауруы және ас қорыта алмауы, қан қысымының төмендеуі сияқты көптеген кінәрәттар байқалуы мүмкін. Сәресіне тұрмау немесе көп мөлшерде майлы тағамдар жеу, ал ауызашарда көп мөлшерде және әртүрлі тағамдар, қан құрамында қантты тез көтеретін азықтарды тез жеу және жеткілікті шамада су ішпеу дұрыс емес. Майлы тағамдар орнына көкөністі таңдау керек. Ауызашарда ең алдымен жеңіл майсыз тағамдарды ішу керек. Көп тамақтану бос тұрған асқазанға ауыртпалық кел-тіреді. Бұл жағдайда асқорыту қиындай түседі, асқазанда ауырлық, қыжыд жүрек айну, іштің қатуы мен кебуі сияқты жайсыздықтар туындайды. Сондықтан ауыз ашқан кезде құрма,  ірімшік, қызанақ, зәйтүң арпа наны сияқты тағамдарды пайдаланған жөн. Біз асқазаны немесе ас қорыту  мүшелері ауыратын адамдарға көп жағдайда ораза ұстауға, белгілі бір уақытқа дейін аш жүруге кеңес береміз. Өйткені, медицинада адамның ашығуының пайдасы зор екені анық. Дәрігерлердің арасында "Ең қымбат дәрі - ораза" деген түсінік те қалыптасқан. Ораза адамның рухани иммунитетін күшейтіп қана қоймайды, сондай-ақ, денсаулығының нығаюына да оң әсер етеді.
Ерболат Шалатаев, "Серпін" әлеуметтік жобасы-ның қатысушысы:
- Мен - Оңтүстік Қазақстан облысындағы Жетісай қаласының тумасымын. Ұлттық дәстүрлерімізді көздің қарашығындай сақтаған өңір халқы Рамазан айын ерекше дайындықпен қарсы алады. Қасиетті ай қарсаңында Алланың жердегі үйлері сырланып, аулалары тазартылады. Мешіттерде белгілі   теологтар   мен   имамдар исламда парыз етілген - оразаның пайдасы жайлы біраз мағлұматтар беретін уағыздар айтады. Жаста-йымнан атамның тәрбиесінде өскен мен оның жасаған әрекеттерін қайталауды үйрендім. Ерте ұйқыдан тұрып, таң намазын оқуға дайындалуы да менің бала жүрегіме иман нұрын ұялатты. Атам ауыз бекітудің басты мақсаты - барлық дерлік жамандықтың, өшпенділік-тің негізі болып табылатын нәпсіні тыю деп ескертетін. Адамзатты мейірбандыққа, адамгершілікке, достық пен қайырымдылыққа шақыру, ысырапшылдықтан сақтандырып, үнемшілдікке тәрбиелеуді айтатын. Ораза айында адамға өз құлқынының шырмауынан босауға, ашкөздіктен арылып, рухани жаңаруға мүмкіндік беріледі екен. Дәл осы оразада дәулетті адам мен кедейдің таң атқаннан кеш батқанға дейін тыйым салынған нәрселер-ден бірдей бас тартуы, теңесуі мен сұхбаттасуы жүзеге асады. Өз нәпсісін тежеп, төзген адамның сабырлылығы артады, ал сабырлылық пен төзімділік бейбітшіліктің негізі екендігі анық. Сол себепті, ораза тұту ерекше маңызға ие. Елімізде бір ай бойы адамдар бір-біріне мейірбандықпен қарап, қиыншылыққа ұшырағандарға көмек қолын созып, бір дастарқан басына жиналып, ортақ дұға жасау арқылы адам мен адамның, адам мен әлемнің арасында достық, үйлесімділік байланысты орнатары сөзсіз. Оразада күнәлар кешірілетіндіктең оны шын пейілмен, жадыраңқы көңілмен және қайырымды істерді  көптеп  жасаумен  өткізген жөн.

